	
ТЪЛКУВАТЕЛНО ПОСТАНОВЛЕНИЕ 

№ 4
София, 07. 06. 2007 година


Върховният административен съд на Република България – Общо събрание на съдиите, в съдебно заседание на 16 април две хиляди и седма година, в състав:


ПРЕДСЕДАТЕЛ: КОНСТАНТИН ПЕНЧЕВ

ЗАМ.-ПРЕДСЕДАТЕЛИ: ВЕНЕТА МАРКОВСКА и
СТЕФКА СТОЕВА

ПРЕДСЕДАТЕЛИ НИКОЛАЙ УРУМОВ
НА ОТДЕЛЕНИЯ: СВЕТЛА ПЕТКОВА
ЦВЕТАНКА ТАБАНДЖОВА
СВЕТЛАНА ЙОНКОВА
БОЯН МАГДАЛИНЧЕВ

ЧЛЕНОВЕ:


1.Пенка Иванова
2. Пенка Гетова
3. Иван Трендафилов
4. Дима Йорданова
5. Бисерка Коцева
6. Мария Костова 
7. Сребрина Христова
8. Александър Еленков
9. Веселинка Кълова
10.Веселина Тенева
11.Йорданка Костова
12.Нина Докторова
13.Марина Михайлова
14.Славка Найденова
15.Наталия Марчева
16.Елена Златинова
17.Ваня Пунева
18.Милка Панчева
19.Виолета Ковачева
20.Ангел Калинов
21.Цветана Сурлекова
22.Георги Ангелов
23.Захаринка Тодорова
24.Румяна Папазова
25.Галина Матейска
26.Диана Добрева
27.Галя Костова
28.Фани Найденова
29.Надежда Джелепова
30.Галина Христова

31. Здравка Шуменска
32.Таня Радкова
33. Йовка Дражева
34. Светлозара Анчева
35. Галина Солакова
36. Галина Карагьозова
37. Йордан Константинов
38. Диана Гърбатова
39. Татяна Хинова
40. Юлия Ковачева
41. Джузепе Роджери
42. Марияна Дечева
43. Маруся Димитрова
44. Анна Димитрова
45. Мариника Чернева
46. Милена Златкова 
47. Атанаска Дишева 
48. Таня Вачева 
49. Иван Раденков
50. Румяна Монова
51. Илияна Дойчева
52. Виолета Главинова
53. Георги Георгиев
54. Мариета Милева
55. Емилия Миткова
56. Искра Александрова
57. Донка Чакърова
58. Марио Димитров



при секретаря Нина Спасова и с участието на заместника на главния прокурор при Върховната административна прокуратура Митьо Марков разгледа тълкувателно дело № 5/2007 г., докладвано от съдията Георги Ангелов.


Председателят на Върховния административен съд е направил искане Общото събрание на съдиите от Върховния административен съд да се произнесе с тълкувателно постановление по въпроса: От кой момент тече срокът за обжалване на заповедта на министъра на отбраната за освобождаване на военнослужещ от кадрова военна служба. С определение от 21.02.2007 г. искането е допуснато за разглеждане.
За да се произнесе по искането, Общото събрание на съдиите от Върховния административен съд взе предвид следното.
1. Съгласно чл. 188, ал. 6, 7 и 10 от Правилника за кадрова военна служба (ПКВС) военнослужещият се запознава срещу подпис със съдържанието на заповедта за прекратяване на договора за кадрова военна служба и със срока за сдаване на длъжността, срокът за сдаване тече от този момент, а след сдаването на военнослужещия се връчва копие от заповедта, от която дата договорът се счита за прекратен.
Според чл. 131 от Закона за отбраната и въоръжените сили (ЗОВС) в редакцията до изменението му от ДВ, бр. 40/02 г., срокът за обжалване от военнослужещия на заповедта за освобождаване е едномесечен и тече от момента на връчването й. След това изменение на разпоредбата военнослужещият може да обжалва заповедта по административен ред в 7-дневен срок по реда на Закона за административното производство (ЗАП), а след изменението й от ДВ, бр. 30/06 г. - в същия срок по реда на Административнопроцесуалния кодекс.
2. Устното уведомяване за съдържанието на административния акт срещу подпис на заинтересуваното лице е посочено в чл. 17, ал. 2 ЗАП (отм.) като способ за съобщаването на акта. Връчването на копие от документа на административния акт, макар да не е изрично посочено, също е такъв способ, понеже осигурява на заинтересуваното лице същата или по-пълна информация за акта от способите, предвидени в разпоредбата. Всеки от двата способа е годен, сам по себе си, да постави начало на срока за обжалване на акта по административен ред – чл. 22, ал. 1 вр. чл. 17, ал. 2 ЗАП (отм.). Срокът обаче тече от датата на първото редовно съобщаване. Последващи съобщавания не могат да служат като начало на нови срокове за обжалване.
3. Срокът за обжалване на заповедта за освобождаване от кадрова военна служба по административния ред на чл. 22, ал. 1 ЗАП (отм.) вр. чл. 131 ЗОВС (ред. ДВ, бр. 40/02 г.) следователно тече от датата, на която военнослужещият е бил устно запознат със съдържанието й срещу подпис, а не от датата на последващото връчване на копие от нея. 
Обстоятелството, че по силата на чл. 188, ал. 6, изр. 2 ПКВС устното запознаване слага начало и на срока за сдаване на длъжността, не променя характера му на съобщаване на акта по смисъла на чл. 22, ал. 1 ЗАП (отм.) и свързаните с него правни последици. Без значение е и че конститутивното действие на заповедта е обусловено от връчването й. Срокът за упражняване на правото на защита срещу административния акт тече от най-ранния момент, в който е могло да бъде упражнено. Това е моментът, в който засегнатият има или би могъл да получи информацията, счетена в чл. 17, ал. 2, предл. 1 ЗАП (отм.), сега в чл. 61, ал. 2 АПК, за достатъчна за преценката му да обжалва ли акта или не. Изчакването да настъпят незаконосъобразно разпоредените правни последици като предпоставка за защитата противоречи на нейната цел.
Това разрешение се потвърждава и от историческото тълкуване на чл. 131 ЗОВС, в чиито редакции след изменението му от ДВ, бр. 40/02 г., вместо първоначалното дефинитивно обвързване на срока с връчването на копие от заповедта, е въведено препращане към общите правила на ЗАП (отм.), съответно АПК. Така, след това изменение, срокът за административно обжалване на заповедта тече от нейното първо по време редовно съобщаване по който и да било от способите, предвидени в чл. 17, ал. 2 ЗАП (отм.), съответно в чл. 61, ал. 2 АПК. 
По изложените съображения Общото събрание на съдиите от Върховния административен съд


ПОСТАНОВИ:

Срокът за обжалване на заповедта на министъра на отбраната за освобождаване на военнослужещ от кадрова военна служба след изменението на Закона за отбраната и въоръжените сили (ДВ, бр. 40/02 г.) тече от нейното първо по време редовно съобщаване по някой от способите, предвидени в Закона за административното производство (отм.), съответно в Административнопроцесуалния кодекс.
Тълкувателното постановление подлежи на обнародване в „Държавен вестник” и влиза в сила от обнародването му. 


	


